**รายละเอียดโครงการ/กิจกรรม/มาตรการ**

**ลำดับที่ 20**

**1. ชื่อมาตรการ** สร้างความโปร่งใสในการบริหารงานบุคคล

**2. หลักการและเหตุผล/ที่มาของโครงการ** การบริหารราชการเพื่อป้องกันการทุจริต โดยการสร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง เงินเดือนและการมอบหมายงาน เพื่อให้มีการสร้างกระบวนการที่มีความโปร่งใสและตรวจสอบได้ทุกขั้นตอน

**3.วัตถุประสงค์** 3.1 เพื่อเสริมสร้างระบบคุณธรรมในการแต่งตั้งและโยกย้ายบุคลากร วางมาตรการการป้องกันการแทรกแซงจากผู้บริหาร ส่งเสริมการนำระบบพิทักษ์คุณธรรมมาใช้ในการบริหารงานบุคคล
 3.2 เพื่อใช้มาตรการทางกฎหมาย การปลูกฝังค่านิยม คุณธรรม จริยธรรม และจิตสำนึกในการรักษาศักดิ์ศรีของความเป็นข้าราชการ

**4. เป้าหมาย/ผลผลิต** - ผู้บริหาร พนักงาน และลูกจ้างเทศบาลตำบลหนองบัวโคก

**5. พื้นที่ดำเนินการ** - เทศบาลตำบลหนองบัวโคก

**6. วิธีดำเนินการ** - จัดทำมาตรการสร้างความโปร่งใสในการบริหารงาน - แจ้งเวียนทุกสำนัก กอง ฝ่าย งาน ทราบถือปฏิบัติ

**7. ระยะเวลาดำเนินการ** - ปีงบประมาณ พ.ศ.2562 - 2564

**8. งบประมาณดำเนินการ** - ไม่ใช้งบประมาณ

**9. ผู้รับผิดชอบ** - งานการเจ้าหน้าที่ สำนักปลัดเทศบาล **10. ตัวชี้วัด/ผลลัพธ์** 10.1 มีมาตรการสร้างความโปร่งใสในการบริหารงานบุคคล
 10.2 มีการบริหารงานบุคคลที่ปลอดจากการแทรกแซงของผู้บริหาร ลดการใช้อำนาจในการบริหารงานบุคคลที่มิชอบ